ddrg/super_eurlex huggingface dataset:
Official Journal L 060 , 09/03/1996 P. 0003 - 0003



NARIADENIE KOMISIE (ES) č. 426/96 z 8. marca 1996, ktorým sa mení a dopĺňa nariadenie (EHS) č. 2123/89, ktorým sa ustanovuje zoznam reprezentatívnych trhov pre bravčové mäso v spoločenstve KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2759/75 z 29. októbra 1975 o spoločnej organizácii trhu s bravčovým mäsom1, naposledy zmenené a doplnené nariadením (ES) č. 3290/942, najmä na jeho článok 4 ods. 6, keďže nariadením Komisie (EHS) č. 2123/893, naposledy zmeneným a doplneným nariadením (ES) č. 1448/954, sa ustanovil zoznam reprezentatívnych trhov pre bravčové mäso v spoločenstve; keďže vo Francúzsku došlo k zmene reprezentatívnych trhov; keďže zoznam reprezentatívnych trhov pre bravčové mäso v spoločenstve, uvedených v prílohe k nariadeniu (EHS) č. 2123/89, by sa mal v dôsledku toho zmeniť a doplniť; keďže opatrenia stanovené v tomto nariadení sú v súlade so stanoviskom Riadiaceho výboru pre bravčové mäso, PRIJALA TOTO NARIADENIE: Článok 1 Bod 5 prílohy k nariadeniu (EHS) č. 2123/89 sa nahrádza takto: "5. Táto skupina kótovacích centier: Rennes, Nantes, Metz, Lyon a Toulouse". Článok 2 Toto nariadenie nadobúda účinnosť 1. apríla 1996. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 8. marca 1996 Za Komisiu Franz FISCHLER člen Komisie 1 Ú. v. ES L 282, 1.11.1975, s. 1. 2 Ú. v. ES L 349, 31.12.1994, s. 105. 3 Ú. v. ES L 203, 15.7.1989, s. 23. 4 Ú. v. ES L 143, 27.6.1995, s. 47.
Úradný vestník L 103 , 26/04/1996 S. 0005 - 0005



Nariadenie Rady (ES) č. 753/96 z 22. apríla 1996, ktorým sa mení a dopĺňa nariadenie (EHS) č. 3906/89 s ohľadom na rozšírenie hospodárskej pomoci Bosne a Hercegovine RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 235, so zreteľom na návrh Komisie, so zreteľom na stanovisko Európskeho parlamentu [1], keďže nariadenie (EHS) č. 3906/89 [2] stanovuje hospodársku pomoc na podporu procesu hospodárskych a sociálnych reforiem v niektorých krajinách strednej a východnej Európy; keďže v prílohe k uvedenému nariadeniu je zoznam krajín, ktoré majú povolené prijať takúto pomoc; keďže v dôsledku podpísania mierovej dohody Bosnou a Hercegovinou 14. decembra 1995 v Paríži, by mal byť tento štát pridaný do zoznamu krajín povolených prijať takúto pomoc, aby tak mohol čerpať pomoc podľa uvedeného nariadenia; keďže je teraz možné považovať, že podmienky na povolenie pridania Bosny a Hercegoviny do zoznamu krajín povolených prijať takúto pomoc za splnené, PRIJALA TOTO NARIADENIE: Článok 1 Do zoznamu v prílohe k nariadeniu (EHS) č. 3906/89 sa pridáva táto krajina: "Bosna a Hercegovina". Článok 2 Toto nariadenie nadobúda účinnosť tretím dňom nasledujúcim po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Luxemburgu 22. apríla 1996 Za Radu Predseda S. Agnelli [1] Ú. v. ES C 96, 1.4.1996. [2] Ú. v. ES L 375, 23.12.1989, s. 11. Nariadenie naposledy zmenené a doplnené nariadením (ES) č. 463/96 (Ú. v. ES L 65, 15.3.1996, s. 3). --------------------------------------------------
Official Journal L 127 , 25/05/1996 P. 0004 - 0004



NARIADENIE KOMISIE (ES) č. 931/96 z 24. mája 1996, ktorým sa mení a dopĺňa nariadenie (ES) č. 834/96 ustanovujúce výnimku z nariadenia (EHS) č. 2456/93, ktorým sa ustanovujú podrobné pravidlá uplatňovania nariadenia Rady (EHS) č. 805/68 pokiaľ ide o verejnú intervenciu KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 805/68 z 27. júna 1968 o spoločnej organizácii trhu s hovädzím a teľacím mäsom[1], naposledy zmenené a doplnené nariadením Komisie (ES) č. 2417/95[2], najmä na jeho článok 6 ods. 7 a článok 22a ods. 3, keďže nariadením Komisie (ES) č. 834/96[3]sa stanovujú osobitné ustanovenia o dvoch výzvach na predloženie ponúk z mája 1996; keďže s ohľadom na množstvo pridelené pri prvom ponukovom konaní a nevyhnutnosť zabezpečenia účinnej podpory trhu by sa malo zvýšiť maximálne množstvo, ktoré môže byť intervenčne nakúpené v rámci obidvoch ponukových konaní; keďže opatrenia stanovené v tomto nariadení sú v súlade so stanoviskom Riadiaceho výboru pre hovädzie a teľacie mäso, PRIJALA TOTO NARIADENIE: Článok 1 V článku 1 ods. 5 nariadenia (ES) č. 834/96 sa číslo "50 000" týmto nahrádza číslom "65 000". Článok 2 Toto nariadenie nadobúda účinnosť tretí deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských krajinách. V Bruseli 24. mája 1996 Za Komisiu Franz FISCHLER člen Komisie [1] Ú. v. ES L 148, 28.6.1968, s.24. [2] Ú. v. ES L-- 248, 14.10.1995, s.39. [3] Ú. v. ES L 112, 7.5.1996, s.15.
Úradný vestník L 130 , 31/05/1996 S. 0006 - 0006



Nariadenie Komisie (ES) č. 958/96 z 30. mája 1996, ktorým sa mení a dopĺňa nariadenie (ES) č. 1431/94 stanovujúce podrobné pravidlá uplatňovania dovozných opatrení v sektore hydinového mäsa ustanovených nariadením Rady (ES) č. 774/94 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 774/94 z 29. marca 1994, ktorým sa otvára a ustanovuje správa určitých colných kvót spoločenstva pre vysoko kvalitné hovädzie mäso a pre bravčové mäso, hydinové mäso, pšenicu a strukovinovo-obilnú miešanku, otruby, hrubú otrubovú múku a ostatné rezíduá [1], naposledy zmenené a doplnené nariadením Komisie (ES) č. 2198/95 [2], najmä na jeho článok 7, so zreteľom na nariadenie Rady (ES) č. 3290/94 z 22. decembra 1994 o úpravách a prechodných opatreniach požadovaných v odvetví poľnohospodárstva s cieľom realizácie dohôd, ktoré sa uzatvorili počas uruguajského kola mnohostranných obchodných rokovaní [3], najmä na jeho článok 3 odsek 1, keďže nariadenie Komisie (ES) č. 1431/94 [4], naposledy zmenené a doplnené nariadením Komisie (ES) č. 2916/95 [5], ustanovuje podrobné pravidlá pre uplatňovanie dovozných opatrení v sektore hydinového mäsa ustanovených nariadením (ES) č. 774/94; keďže s cieľom zabrániť špekuláciám a na základe získaných skúseností, najmä vzhľadom na veľký počet žiadateľov, sa musia zmeniť a doplniť podmienky na získanie prístupu do systému, aby sa vylúčili subjekty, ktoré nemajú v úmysle využiť povolenia pre svoje vlastné potreby; keďže doba platnosti povolení dovoľuje dovozcom, aby predložili svoje žiadosti v priebehu prvých desiatich dní každého štvrťroka; keďže Riadiaci výbor pre hydinové mäso a vajcia nedoručil stanovisko v lehote stanovenej jeho predsedom, PRIJALA TOTO NARIADENIE Článok 1 Nariadenie (ES) č. 1431/94 sa týmto mení a dopĺňa takto: 1. Článok 3 písm. a) sa nahrádza takto: "a) žiadatelia o dovozné povolenia musia byť fyzickými osobami alebo právnickými osobami, ktorí v čase predloženia žiadosti môžu kompetentným orgánom v členských štátoch vierohodne dokázať, že doviezli najmenej 100 ton (hmotnosť výrobku) výrobkov spadajúcich pod KN kódy 0207, 160231, 160239 a 160239 v každom z dvoch predchádzajúcich kalendárnych rokov. Maloobchodné prevádzky a reštaurácie predávajúce svoje výrobky konečným spotrebiteľom sa však z využívania výhod tohto systému vylučujú."; 2. Prvý pododsek článku 4 ods. 1 sa nahrádza takto: "Žiadosti o povolenia možno podávať len počas prvých 10 dní každého obdobia uvedeného v článku 2." Článok 2 Toto nariadenie nadobúda účinnosť 1. júna 1996. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 30. mája 1996 Za Komisiu Franz Fischler člen Komisie [1] Ú. v. ES L 91, 8.4.1994, s 1. [2] Ú. v. ES L 221, 19.9.1995, s 3. [3] Ú. v. ES L 349, 31.12.1994, s 105. [4] Ú. v. ES L 156, 23.6.1994, s. 9. [5] Ú. v. ES L 305, 19.12.1995, s 49. --------------------------------------------------
Official Journal L 139 , 12/06/1996 P. 0004 - 0004



NARIADENIE KOMISIE (ES) č. 1044/96 z 11. júna 1996, ktorým sa mení a dopĺňa nariadenie (ES) č. 773/96, ktorým sa stanovujú opatrenia ustanovujúce výnimku z nariadení (EHS) č. 3665/87, (EHS) č. 3719/88 a (EHS) č. 1964/82 v sektore hovädzieho a teľacieho mäsa KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 805/68 z 27. júna 1968 o spoločnej organizácií trhu s hovädzím a teľacím mäsom1, naposledy zmenené a doplnené nariadením (ES) č. 894/962, najmä na jeho článok 13 ods. 12, keďže nariadenie Komisie (ES) č. 773/963, naposledy zmenené a doplnené nariadením (ES) č. 957/964, stanovuje zvláštne opatrenia na úpravu určitých vývozných transakcií následkom opatrení, ktoré boli prijaté niekoľkými tretími krajinami na ochranu proti bovinnej spongiformnej encefalopatii (BSE); keďže skúsenosť preukázala, že predĺženie doby platnosti licencií je nevyhnutné na umožnenie ukončenia vývozných operácií, ktoré sú ovplyvnené vyššie opísanými okolnosťami; keďže sa vyskytli prekážky s mäsom pochádzajúcim zo Spojeného kráľovstva; keďže nariadenie (ES) č. 773/96 stanovuje primerané riešenie pre priamo vyvážané mäso, ale nie pre mäso umiestnené podľa dojednaní stanovených v článku 4 a 5 nariadenia Rady (EHS) č. 565/805, zmeneného a doplneného nariadením (EHS) č. 2026/831; keďže je preto nevyhnutné zmeniť a doplniť nariadenie (ES) č. 773/96; keďže opatrenia stanovené v tomto nariadení sú v súlade so stanoviskom Riadiaceho výboru pre hovädzie a teľacie mäso, PRIJALA TOTO NARIADENIE: Článok 1 Nariadenie (ES) č. 773/96 sa týmto mení a dopĺňa takto: 1. v článku 2 sa prvý pododsek "31. mája 1996" nahrádza dátumom "31. júla 1996"; 2. článok 5 ods. 3 sa nahrádza takto: "3. Na žiadosť vývozcu sa ruší vývozná licencia, platobné vyhlásenie a vyhlásenie o vývoze týkajúce sa mäsa pochádzajúceho zo Spojeného kráľovstva, ktoré doposiaľ neopustilo colné územie spoločenstva a pre ktoré boli colné vývozné záležitosti ukončené alebo ktoré bolo umiestnené, podľa jedného z dojednaní uvedeného v článku 4 a 5 nariadenia (EHS) č. 565/80 v inom členskom štáte ako je Spojené kráľovstvo, do 31. marca 1996. Vývozca vráti všetky náhrady vyplatené vopred a záruky týkajúce sa príslušných operácií sa zrušia." Článok 2 Toto nariadenie nadobudne účinnosť v deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 11. júna 1996 Za Komisiu Franz FISCHLER člen Komisie 1 Ú. v. ES L 148, 28.6.1968, s. 24. 2 Ú. v. ES L 125, 23.5.1996, s. 1. 3 Ú. v. ES L 104, 27.4.1996, s. 19. 4 Ú. v. ES L 130, 31.5.1996, s. 5. 5 Ú. v. ES L 62, 7.3.1980, s. 5. 1 Ú. v. ES L 199, 22.7.1983, s. 12.
Official Journal L 150 , 25/06/1996 P. 0012 - 0012



NARIADENIE KOMISIE (ES) č. 1127/96 z 24. júna 1996, ktorým sa mení a dopĺňa nariadenie (ES) č. 1423/95 stanovujúce podrobné vykonávacie pravidlá pre dovoz výrobkov v sektore cukru okrem melasy KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1785/81 z 30. júna 1981 o spoločnej organizácii trhov v sektore cukru1, ktoré bolo zmenené a doplnené nariadením (ES) č. 1101/952, a najmä na jeho články 14 (2) a 15 (4), keďže sadzby colného sadzobníka a dodatočné dovozné poplatky za surový cukor sú stanovené, ak je tento cukor určený pre rafináciu, s poukázaním na cukor s výťažnosťou 92 % z cukru štandardnej kvality definovanej spoločenstvom; keďže je stanovené, že ak sa výťažnosť takéhoto cukru líši od výťažnosti stanovenej pre štandardnú kvalitu, mala by sa poskytnúť pomoc na prispôsobenie; keďže v záujme jasnosti by sa preto malo stanoviť, že zodpovedajúce ustanovenia nariadenia Komisie (ES) č. 1423/953, zmenené a doplnené nariadením (ES) č. 2528/954, platia iba na surový cukor; keďže opatrenia stanovené v tomto nariadení sú v súlade so stanoviskom Riadiaceho výboru pre cukor, PRIJALA TOTO NARIADENIE: Článok 1 Článok 5 (1) nariadenia (ES) č. 1423/95 sa nahrádza týmto: "1. Ak sa výťažnosť dovážaného surového cukru, stanovená v súlade s článkom 1 nariadenia (EHS) č. 431/68, líši od výťažnosti stanovenej pre štandardnú kvalitu, colný poplatok za výrobky patriace pod kódy KN 1701 11 10 a 1701 12 10 a dodatočný poplatok za výrobky patriace pod kódy KN 1701 11 10, 1701 11 90, 1701 12 10 a 1701 12 90, ktoré sa majú odvádzať na 100 kilogramov uvedeného surového cukru, sa budú kalkulovať vynásobením zodpovedajúceho poplatku stanoveného pre surový cukor štandardnej kvality korekčným koeficientom. Korekčný koeficient sa získa vydelením percenta výťažnosti z dovážaného surového cukru číslicou 92." Článok 2 Toto nariadenie nadobúda účinnosť tretí deň nasledujúci po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 24. júna 1996 Za Komisiu Franz FISCHLER člen Komisie 1 Ú. v. ES L 177, 1.7.1981, s. 4. 2 Ú. v. ES L 110, 17.5.1995, s. 1. 3 Ú. v. ES L 141, 24.6.1995, s. 16. 4 Ú. v. ES L 258, 28.10.1995, s. 50.
Official Journal L 188 , 27/07/1996 P. 0021 - 0021



NARIADENIE KOMISIE (ES) č. 1481/96 z 26. júla 1996, ktorým sa mení a dopĺňa nariadenie (EHS) č. 2921/95, ktorým sa stanovujú podrobné pravidlá náhrady za zníženie určitých poľnohospodárskych prepočítavacích kurzov KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (ES) č. 2990/95 z 18. decembra 1995, ktorým sa upravuje náhrada za výrazné zníženie určitých poľnohospodárskych prepočítavacích koeficientov do 1. júla 19961, naposledy zmenené a doplnené nariadením (ES) č. 1451/962, najmä na jeho článok 2 ods. 4, keďže lehoty stanovené nariadením Komisie (ES) č. 2921/953, naposledy zmeneným a doplneným nariadením (ES) č. 459/964, musia zohľadňovať predĺženie účinnosti nariadenia (ES) č. 2990/95 na obdobie po 30. júni 1996; keďže rozhodná skutočnosť pre prepočítavací koeficient uplatniteľný na výšku pomoci uvedený v článku 2 ods. 2 nariadenia (ES) č. 2921/95 a ustanovený na základe hospodárskeho cieľa príslušnej operácie sa preto musí prispôsobiť s cieľom zohľadniť prípady rôznych výrazných znížení určitých poľnohospodárskych prepočítavacích koeficientov; keďže opatrenia stanovené v tomto nariadení sú v súlade so stanoviskom príslušných riadiacich výborov, PRIJALA TOTO NARIADENIE: Článok 1 Nariadenie (ES) č. 2921/95 sa týmto mení a dopĺňa takto: 1. Článok 2 ods. 2 sa nahrádza takto: "2. Čiastky v ECU stanovené v článku 2 ods. 2 nariadenia (ES) č. 1527/95 a nariadenia (ES) č. 2990/95 sa prepočítavajú do národnej meny prostredníctvom poľnohospodárskeho prepočítavacieho koeficientu platného bezprostredne pred výrazným znížením, ktoré vyvolalo stanovenie príslušnej čiastky." 2. Druhá zarážka článku 3 ods. 1 sa nahrádza takto: "- 1. január 1996 v prípade pomoci poskytovanej podľa nariadenia (ES) č. 2990/95 pre výrazné zníženia určitých poľnohospodárskych prepočítavacích koeficientov do 30. júna 1996," - 1. júl 1996 pre inú pomoc poskytovanú podľa nariadenia (ES) č. 2990/95." 3. Do článku 5 ods. 1 sa dopĺňa tento pododsek: "Pre výrazné zníženia poľnohospodárskych prepočítavacích koeficientov po 30. júni 1996 sa žiadosť o oprávnenie na poskytnutie pomoci musí predložiť do 30. júna 1997." Článok 2 Toto nariadenie nadobúda účinnosť siedmy deň od jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 26. júna 1996 Za Komisiu Franz FISCHLER člen Komisie 1 Ú. v. ES L 312, 23.12.1995, s. 7. 2 Ú. v. ES L 187, 26.7.1996, s. 1. 3 Ú. v. ES L 305, 19.12.1995, s. 60. 4 Ú. v. ES L 64, 14.3.1996, s. 12.
Úradný vestník L 280 , 31/10/1996 S. 0001 - 0013



Nariadenie Komisie (ES) č. 2054/96 z 25. októbra 1996 o uverejnení grafického symbolu pre kvalitné poľnohospodárske výrobky, ktoré sú typické pre najodľahlejšie regióny a ktoré ustanovuje pravidlá pre jeho reprodukciu KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 3763/91 zo 16. decembra 1991, ktoré zavádza osobité opatrenia ohľadom určitých poľnohospodárskych výrobkov v prospech francúzskych zámorských departementov [1], naposledy zmenené a doplnené nariadením (ES) č. 2598/95 [2], najmä na jeho článok 20 ods. 2 a 3, so zreteľom na nariadenie Rady (EHS) č. 1600/92 z 15. júna 1992, ktoré sa týka osobitých opatrení pre Azorské ostrovy a Madeiru vo vzťahu k určitým poľnohospodárskym výrobkom [3], naposledy zmenené a doplnené nariadením Komisie (ES) č. 2537/95 [4], najmä na jeho článok 31 ods. 2 a 3, so zreteľom na nariadenie Rady (EHS) č. 1601/92 z 15. júna 1992, ktoré sa týka osobitých opatrení pre Kanárske ostrovy s ohľadom na určité poľnohospodárske výrobky [5], naposledy zmenené a doplnené nariadením (ES) č. 2537/95, najmä na jeho článok 26 ods. 2 a 3, keďže v rámci uplatňovania nariadení (EHS) č. 3763/91, (EHS) č. 1600/92 a (EHS) č. 1601/92 bol na základe výzvy na verejnú súťaž vytvorený grafický symbol, ktorého úlohou je zlepšiť povedomie a podporiť konzumáciu spracovaných a nespracovaných kvalitných poľnohospodárskych výrobkov, ktoré sú typické pre najodľahlejšie regióny spoločenstva; keďže nariadenie Komisie (ES) č. 1418/96 [6] ustanovuje podrobné pravidlá pre používanie tohoto grafického symbolu; keďže kvôli dosiahnutiu spomenutých cieľov treba sprístupniť grafický symbol používateľom podľa článku 2 nariadenia (ES) č. 1418/96, obchodníkom, ktorí sa snažia propagovať výrobky, zvýšiť ich hodnotu a zabezpečiť odbyt príslušných výrobkov na trhu i zákazníkom; keďže rovnako treba ustanoviť technické pravidlá pre reprodukciu grafického symbolu a pre jeho správne používanie, PRIJALA TOTO NARIADENIE: Článok 1 Podoba grafického symbolu podľa článku 20 nariadenia (EHS) č. 3763/91, článku 31 nariadenia (EHS) č. 1600/92 a článku 26 nariadenia (EHS) č. 1601/92 je ustanovená v prílohe. Článok 2 Grafický symbol sa reprodukuje a používa v súlade s technickými pravidlami ustanovenými v prílohe. Článok 3 Toto nariadenie nadobúda účinnosť v tretí deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 25. októbra 1996 Za Komisiu Franz Fischler člen Komisie [1] Ú. v. ES L 356, 24.12.1991, s. 1. [2] Ú. v. ES L 267, 9.11.1995, s. 1. [3] Ú. v. ES L 173, 27.6.1992, s. 1. [4] Ú. v. ES L 260, 31.10.1995, s. 10. [5] Ú. v. ES L 173, 27.6.1992, s. 13. [6] Ú. v. ES L 182, 23.7.1996, s. 9. -------------------------------------------------- PRÍLOHA +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ --------------------------------------------------
Úradný vestník L 289 , 12/11/1996 S. 0002 - 0002



Nariadenie Komisie (ES) č. 2154/96 z 11. novembra 1996 o určitých dočasných opatreniach vyžadovaných na realizáciu Dohody o poľnohospodárstve uruguajského kola KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 1766/92 z 30. júna 1992 o spoločnej organizácii trhu s obilím [1], naposledy zmenené a doplnené nariadením Komisie (ES) č. 923/96 [2], najmä na jeho článok 13, a zodpovedajúce ustanovenia ostatných nariadení o spoločnej organizácii poľnohospodárskych trhov, keďže druhá zarážka článku 20 ods. 3 písm. b) nariadenia Komisie (EHS) č. 3665/87 z 27. novembra 1987, ktorým sa stanovujú spoločné podrobné pravidlá uplatňovania systému vývozných náhrad za poľnohospodárske výrobky [3], naposledy zmenené a doplnené nariadením (ES) č. 1384/95 [4], stanovuje, že v prípade diferenčných náhrad, ak nebolo dodržané miesto určenia uvedené na licencii a sadzba náhrady zodpovedajúca skutočnému miestu určenia je nižšia ako sadzba náhrady uvedená na licencii, náhrada sa má znížiť o 20 % rozdielu medzi uvedenou náhradou a náhradou uvedenou na licencii; keďže toto ustanovenie sa uplatňuje na vývozné colné vyhlásenia prijaté 1. júla 1995 alebo po tomto dátume; keďže zníženie sa zaviedlo s cieľom zabezpečiť súlad s obmedzeniami týkajúcimi sa množstva a hodnoty podľa Dohody o poľnohospodárstve uruguajského kola; keďže s cieľom zabrániť narušeniu obchodu a zabezpečiť bezproblémový prechod z pravidiel platných do 1. júla 1995 na nové pravidlá GATT, nariadenie Komisie (ES) č. 974/95 [5] stanovuje, že vývozné licencie udelené do 1. júla 1995 sa môžu používať aj po tomto dátume; keďže tieto licencie sa podľa nových pravidiel GATT nemajú účtovať; keďže tieto licencie by sa preto mali výslovne vylúčiť z uplatňovania 20 %-ného zníženia s účinnosťou od 1. júla 1995; keďže opatrenia stanovené v tomto nariadení sú v súlade so stanoviskom všetkých príslušných riadiacich výborov, PRIJALA TOTO NARIADENIE: Článok 1 Na žiadosť predloženú zainteresovanou stranou najneskôr jeden rok po uverejnení tohto nariadenia sa 20 %-né zníženie stanovené v druhej zarážke článku 20 ods. 3 písm. b) nariadenia (EHS) č. 3665 neuplatňuje na vývoz uskutočnený podľa vývoznej licencie vydanej podľa nariadenia (ES) č. 974/95. Článok 2 Toto nariadenie nadobúda účinnosť v deň nasledujúci po jeho uverejnení v Úradnom vestníku Európskych spoločenstiev. Bude sa uplatňovať od 1. júla 1995. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 11. novembra 1996 Za Komisiu Franz Fischler člen Komisie [1] Ú. v. ES L 181, 1.7.1992, s. 21. [2] Ú. v. ES L 126, 24.5.1996, s. 37. [3] Ú. v. ES L 351, 14.12.1987, s. 1. [4] Ú. v. ES L 134, 20.6.1995, s. 14. [5] Ú. v. ES L 97, 29.4.1995, s. 66. --------------------------------------------------
Úradný vestník L 327 , 18/12/1996 S. 0007 - 0007



Nariadenie Rady (ES) č. 2398/96 z 12. decembra 1996, ktoré otvára colnú kvótu pre morčacie mäso pochádzajúce a dovážané z Izraela, ako je ustanovené v Asociačnej dohode a Dočasnej dohode medzi Európskym spoločenstvom a Štátom Izrael RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 113, so zreteľom na návrh Komisie, keďže 20. novembra 1995 bola v Bruseli podpísaná Euro-stredomorská dohoda o pridružení medzi Európskym spoločenstvom a jeho členskými štátmi na jednej strane a štátom Izrael na druhej strane; keďže až do vstupu dohody do platnosti boli jej obchodné ustanovenia vykonávané Dočasnou dohodou o obchode a s obchodom súvisiacich záležitostiach medzi Európskym spoločenstvom a Európskym spoločenstvom uhlia a ocele na jednej strane a štátom Izrael na druhej strane, schválenou rozhodnutím Rady a Komisie 96/206/ESUO, ES [1]; keďže uvedená dočasná dohoda bola podpísaná 18. decembra 1995 a vstúpila do platnosti 1. januára 1996; keďže protokol 1 k týmto dohodám ustanovuje zníženie špecifického cla uplatniteľného na dovoz morčacieho mäsa pochádzajúce a dovážané z Izraela do spoločenstva v množstve 1400 ton; keďže táto kvóta by sa mala otvárať každoročne s účinnosťou od 1. januára 1996 a mali by sa prijať opatrenia potrebné na jej správu, PRIJALA TOTO NARIADENIE: Článok 1 Colná kvóta na dovoz morčacieho mäsa pochádzajúceho z Izraela sa otvára v rámci limitov ročného objemu 1400 ton. Špecifické clo uplatniteľné na morčacie mäso dovážané pod touto kvótou a patriace pod číselné znaky KN uvedené nižšie je: 02072510: ECU 170/tona 02072590: ECU 186/tona 02072730: ECU 134/tona 02072740: ECU 93/tona 02072750: ECU 339/tona 02072760: ECU 127/tona 02072770: ECU 230/tona Článok 2 Pravidlá uplatňovania tohto nariadenia sa prijmú v súlade s postupom ustanoveným v článku 17 nariadenia (EHS) č. 2777/75 [2]. Článok 3 Toto nariadenie nadobúda účinnosť tretí deň od jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 12. decembra 1996 Za Radu predseda A. Dukes [1] Ú. v. ES L 71, 20.3.1996, s. 1. [2] Ú. v. ES L 282, 1.11.1975, s. 77. Nariadenie naposledy zmenené a doplnené nariadením (ES) č. 2916/95 (Ú. v. ES L 305, 19.12.1995, s. 49). --------------------------------------------------